ორელიენ ჩუამენი

ორელიენ ჯანი ჩუამენი (ფრანგ: [̃ , -]; დ. 27 იანვარი, 2000) — ფრანგი პროფესიონალი ფეხბურთელი, რომელიც თამაშობს მცველის ან ცენტრალური მცველის პოზიციაზე ლა ლიგის კლუბ „რეალ მადრიდსა“ და საფრანგეთის ეროვნულ ნაკრებში.

ადრეული ცხოვრება
ჩუამენი დაიბადა ნორმანდიის ქალაქ რუანში და გაიზარდა ჟირონდის ქალაქ ბორდოში. ის კამერუნული წარმოშობისაა. მან საფრანგეთის მოქალაქეობა 2000 წლის 19 დეკემბერს მშობლების ნატურალიზაციის შედეგად მიიღო.

საკლუბო კარიერა
ბორდო
ჩუამენიმ ბორდოს პირველ გუნდში დებიუტი მეორე საკვალიფიკაციო რაუნდში, უეფას ევროპა ლიგის გათამაშებაში, ლატვიურ „ვენტსპილსთან“ 1–0 მოგებულ გასვლით მატჩში, 2018 წლის 26 ივლისს შეასრულა. მატჩში სასტარტო შემადგენლობაში იყო და 89 წუთი ითამაშა. მან თავისი პირველი გოლი უფროს კლუბში კარიერაში 9 აგვისტოს გაიტანა, როდესაც „ბორდომ“ ევროპა ლიგაზე „მარიუპოლთან“ 3–1 მოგებულ გასვლით მატჩში ბოლო გოლი გაიტანა.

მონაკო
2020 წლის 29 იანვარს, ჩუამენიმ ოთხწლიან კონტრაქტს მოაწერა ხელი ლიგა 1-ის გუნდ „მონაკოსთან“. კლუბში თითქმის ერთი წლის თამაშის შემდეგ, მან პირველი გოლი გაიტანა ლიგაში, მეორე გოლი გაიტანა „მარსელის“ წინააღმდეგ 3–1 მოგებულ მატჩში 2021 წლის 23 იანვარს. 2022 წლის 14 მაისს მან საგოლე გადაცემა გააკეთა თავის კაპიტან ვისამ ბენ იედერისთვის და ამგვარად, მონაწილეობა მიიღო თავისი გუნდის ზედიზედ მეცხრე გამარჯვებაში.

რეალ მადრიდი
2022 წლის 11 ივნისს გამოცხადდა, რომ ჩუამენი 2022 წლის 1 ივლისს ლა ლიგის გუნდ „რეალ მადრიდში“ გადავიდოდა და კლუბთან ექვსწლიან კონტრაქტს გააფორმებდა. ტრანსფერის საფასური, როგორც იტყობინებიან, 80 მილიონი ევრო იყო, რომელიც დამატებითი გადასახადების გამო შესაძლოა 100 მილიონ ევრომდე გაიზარდოს.

მან ოფიციალური დებიუტი კლუბში 10 აგვისტოს შეასრულა, როდესაც უეფას სუპერთასზე „აინტრახტ ფრანკფურტის“ წინააღმდეგ 2–0 მოგებულ მატჩში გვიან შეცვლაზე შევიდა და კარიერაში პირველი საკლუბო თასი მოიგო. 2023 წლის 30 სექტემბერს ჩუამენიმ „ლოს ბლანკოსის“ შემადგენლობაში პირველი გოლი გაიტანა, თავით, „ჟირონასთან“ 3–0 მოგებულ გასვლით მატჩში.

საერთაშორისო კარიერა
2021 წლის 26 აგვისტოს, ჩუამენი პირველად გამოიძახეს საფრანგეთის მთავარ ნაკრებში. 1 სექტემბერს მან საერთაშორისო დებიუტი შეასრულა 2022 წლის მსოფლიო ჩემპიონატის საკვალიფიკაციო ეტაპზე ბოსნია და ჰერცეგოვინასთან მატჩში, სადაც 46-ე წუთზე თომა ლემარი შეცვალა. 2022 წლის 25 მარტს, ჩუამენიმ ეროვნული ნაკრების მაისურით პირველი გოლი გაიტანა კოტ-დ’ივუართან ამხანაგურ მატჩში.

2022 წლის ნოემბერში, ჩუამენი საფრანგეთის ნაკრებში შეიყვანეს 2022 წლის ფიფას მსოფლიო ჩემპიონატისთვის. 10 დეკემბერს მან მსოფლიო ჩემპიონატზე პირველი გოლი გაიტანა მეოთხედფინალში ინგლისის წინააღმდეგ 2–1 გამარჯვებაში.

2022 წლის 18 დეკემბერს, ჩუამენიმ 2022 წლის ფიფას მსოფლიო ჩემპიონატის ფინალში სასტარტო შემადგენლობაში ითამაშა. ის იყო ერთ-ერთი იმ ორ ფრანგ ფეხბურთელს შორის, რომლებმაც პენალტების სერიაში გატანა ვერ შეძლეს, როდესაც საფრანგეთი არგენტინასთან დამარცხდა ლუსაილის სტადიონზე, ყატარში.

ჯილდოები
მონაკო
საფრანგეთის საფეხბურთო თასი (მეორე ადგილი):2020-21
რეალ-მადრიდი
ლა ლიგა: 2023–24
კოპა დელ რეი:2022-23
ესპანეთის სუპერთასი:2024
უეფა-ს ჩემპიონთა ლიგა:2023-24
უეფა-ს სუპერთასი:2022, 2024
ფიფა-ს მსოფლიო საკლუბო ჩემპიონატი:2022
ფიფას საკონტინენტთაშორისო თასი:2024
საფრანგეთი
უეფა-ს ერთა ლიგა:2020-21; მესამე ადგილი: 2024-24
ფიფა-ს მსოფლიო ჩემპიონატი: მეორე ადგილი 2022
ინდივიდუალური
ლიგა 1-ის წლის საუკეთესო ახალგაზრდა მოთამაშე: 2020-21
ლიგა 1-ის -ის წლის გუნდი:2020-21; 2021-2022